turjo4nis/wikipedia-bn-dump-20250701 huggingface dataset:
দিল হ্যায় কে মানতা নেহি

দিল হ্যায় কে মানতা নেহি (, ) হচ্ছে ১৯৯১ সালে মুক্তিপ্রাপ্ত একটি হিন্দি চলচ্চিত্র। রোম্যান্টিক ঘরানার এই চলচ্চিত্রে আমির খান এবং পরিচালক মহেশ ভাটের মেয়ে পূজা ভাট মুখ্য ভূমিকায় অভিনয় করেছিলেন। পূজা ভাটের অভিনয় করা এই দিল হে কে মানতা নেহিই প্রথম চলচ্চিত্র ছিলো যেটাতে তিনি মূল নায়িকা চরিত্রে ছিলেন।

বক্স অফিসে সাক্সসেসফুল হওয়া এই চলচ্চিত্রটি পূজা ভাট এবং আমির খান - দুইজনেরই কর্মজীবনে চমক নিয়ে এসেছিলো। চলচ্চিত্রটির কাহিনী ১৯৫৬ সালের হিন্দি চলচ্চিত্র চোরি চোরি (রাজ কাপুর এবং নার্গিস এর অভিনয় করা) এবং ১৯৬৬ সালের তামিল চলচ্চিত্র চন্দ্রদয়াম (এমজিআর এবং জয়ললিতার অভিনয় করা) থেকে অনুপ্রাণিত যেখানে এই দুটি চলচ্চিত্র আবার ১৯৩৪ সালের একটি মার্কিন চলচ্চিত্র দ্বারা অনুপ্রাণিত হয়েছিলো।

তথ্যসূত্র

বহিঃসংযোগ

১৯৯১-এর চলচ্চিত্র
১৯৯০-এর দশকের হিন্দি ভাষার চলচ্চিত্র
মহেশ ভাট পরিচালিত চলচ্চিত্র
মার্কিন চলচ্চিত্রের ভারতীয় পুনর্নির্মাণ
ভারতীয় পথ চলচ্চিত্র‎
নাদিম-শ্রাবণ সুরারোপিত চলচ্চিত্র
অন্য ভাষায় পুনর্নির্মিত হিন্দি চলচ্চিত্র
ভারতীয় প্রণয়ধর্মী নাট্য চলচ্চিত্র
টি-সিরিজের চলচ্চিত্র
বিষ্ণুপুর বিধানসভা কেন্দ্র, দক্ষিণ চব্বিশ পরগনা জেলা

বিষ্ণুপুর (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি 
 তফসিলি জাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৬ নং বিষ্ণুপুর (এসসি) বিধানসভা কেন্দ্রটি বিষ্ণুপুর-১ সমষ্টি উন্নয়ন ব্লক এবং আসুতি-১, আসুতি-২, ছত্তা এবং রসপুঞ্জ গ্রাম পঞ্চায়েত গুলি ঠাকুরপুকুর মহেশতলা সমষ্টি উন্নয়ন ব্লক এর অন্তর্গত।

বিষ্ণুপুর বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত। সমস্ত বিষ্ণুপুর পশ্চিম বিধানসভা কেন্দ্রটি ডায়মন্ড হারবার লোকসভা কেন্দ্র, বিষ্ণুপুর পূর্ব বিধানসভা কেন্দ্রটি যাদবপুর লোকসভা কেন্দ্র এর অন্তর্গত ছিল।

বিধানসভার বিধায়ক

নির্বাচনী ফলাফল

২০১১

২০০৯ উপনির্বাচন
২০০৯ সালে বিষ্ণুপুর পশ্চিম বিধানসভা উপনির্বাচনে, সিপিআইএম এর বিধায়ক রথীন সরকারের  মৃত্যুর কারণে উপনির্বাচন হয়।  তৃণমূল কংগ্রেসের মদন মিত্র সিপিআই এম এর ইস্কান্দার হোসেনকে পরাজিত করেন।

১৯৭৭-২০০৬ বিষ্ণুপুর পূর্ব
২০০৬ সালের রাজ্য বিধানসভা নির্বাচনে, সিপিআই (এম) এর আনন্দ কুমার বিশ্বাস বিষ্ণুপুর পূর্ব (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের দিলীপ মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের দিলীপ মণ্ডল ২০০১ সালে সিপিআই (এম) এর আনন্দ কুমার বিশ্বাসকে পরাজিত করেন। সিপিআই (এম) এর আনন্দ কুমার বিশ্বাস ১৯৯৬ সালে কংগ্রেসের মহাদেব নস্করকে পরাজিত করেন। সিপিআই (এম) এর সুন্দর নস্কর ১৯৯১ সালে কংগ্রেসের রামকৃষ্ণ বরকে পরাজিত করেন, ১৯৮৭ সালে কংগ্রেসের অর্ধেন্দু শেখর নস্করকে, ১৯৮২ সালে কংগ্রেসের মহাদেব নস্করকে এবং ১৯৭৭ সালে কংগ্রেসের রামকৃষ্ণ বরকে পরাজিত করেন।

১৯৭৭-২০০৬ বিষ্ণুপুর পশ্চিম
২০০৬ সালে রাজ্য বিধানসভা নির্বাচনে, সিপিআই (এম) এর রথীন সরকার তৃণমূল কংগ্রেসের মদন মিত্রকে পরাজিত করেন। তৃণমূল কংগ্রেসের সুব্রত বক্সী ২০০১ সালে সিপিআই (এম) এর রথীন সরকারকে পরাজিত করেন।  সিপিআই (এম) এর শঙ্কর সরন নস্কর ১৯৯৬ সালে কংগ্রেসের অরুণা ঘোষদস্তিদারকে পরাজিত করেন। সিপিআই (এম) এর কাশীনাথ আদক ১৯৯১ সালে কংগ্রেসের অরুণা ঘোষদস্তিদারকে পরাজিত  এবং ১৯৮৭ সালে কংগ্রেসের সৈইক মকবুল হককে পরাজিত করেন। সিপিআই (এম) এর প্রভাশ চন্দ্র রায় ১৯৮২ সালে কংগ্রেসের নিরঞ্জন ঘোষকে এবং ১৯৭৭ সালে কংগ্রেসের মক হক সৈইক কে  পরাজিত করেন।

১৯৬২-১৯৭২ বিষ্ণুপুর পূর্ব
কংগ্রেসের রামকৃষ্ণ বর ১৯৭২ এবং ১৯৭১ সালে জয়ী হন। সিপিআই (এম) এর সুন্দর কুমার নস্কর ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের শান্তিলতা মণ্ডল জয়ী হন।

১৯৬২-১৯৭২ বিষ্ণুপুর পশ্চিম 
সিপিআই (এম) এর প্রভাশ চন্দ্র রায় ১৯৭২, ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের যুগল চরণ সাঁত্রা জয়ী হন।

১৯৫১-১৯৫৭ বিষ্ণুপুর
১৯৫৭ সালে বিষ্ণুপুর কেন্দ্র থেকে সিপিআইয়ের প্রভাশ চন্দ্র রায় এবং সিপিআই এর রবীন্দ্রনাথ রায় যৌথভাবে জয়ী হন। স্বাধীন ভারতের প্রথম নির্বাচনে ১৯৫১ সালে, বিষ্ণুপুর কেন্দ্র থেকে কংগ্রেসের বসন্ত কুমার মাল এবং সিপিআইয়ের প্রভাশ চন্দ্র রায় যৌথভাবে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
দক্ষিণ চব্বিশ পরগণা জেলার রাজনীতি
মায়মনা জেলা

মায়মনা (ফার্সি/উজবেক/পশতু: میمنه) তুর্কমেনিস্তান সীমান্তের কাছাকাছি উত্তর পশ্চিম আফগানিস্তানের ফারিয়ব প্রদেশের রাজধানী শহর। দেশের রাজধানী কাবুলের উত্তর-পশ্চিমে অবস্থিত এটি প্রায়  এবং ময়মন নদীতে অবস্থিত যেটি মুরঘাব নদীর উপকূলে অবস্থিত। ২০১৫ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ১৪৯,০৪০ জন এর মত, এবং এর সাথে উত্তর পশ্চিম আফগানিস্তানের বৃহত্তম শহরগুলির মধ্যে একটি হিসেবে মর্যাদা লাভ করে।

পরিবহন ব্যবস্থা
মায়মনা মূলত মায়মনা বিমানবন্দর থেকে সেবা প্রদান করা হয়ে থাকে, যেটি ২০১৪ সালে মে মা থেকে হেরাত থেকে সরাসরি ফ্লাইট ব্যবস্থা চালু করা হয়েছিল।

তথ্যসূত্র

বহিঃসংযোগ 
 Dupree, Nancy Hatch (1977): An Historical Guide to Afghanistan. 2nd Edition. Revised and Enlarged.  Afghan Tourist Organization. (First edition: 1970.)

ফারিয়ব প্রদেশের জেলা
আফগানিস্তানের শহর
জেডন সানচো

জেডন মালিক সানচো (জন্ম ২৫ মার্ট ২০০০) হলেন একজন ইংরেজ পেশাদার ফুটবলার, যিনি একজন উইঙ্গার হিসেবে ইংলিশ প্রিমিয়ার লিগ ক্লাব ম্যানচেস্টার ইউনাইটেড-এর হয়ে খেলেন। পূর্বে তিনি জার্মান বুন্দেসলিগা ক্লাব বরুসিয়া ডর্টমুন্ড, ইংল্যান্ডের ক্লাব ওয়াটফোর্ড এবং জনপ্রিয় ইংলিশ ক্লাব ম্যানচেস্টার সিটি-এ একজন কিশোর খেলোয়াড় ছিলেন। একজন ইংরেজ কিশোর আন্তর্জাতিক ফুটবলার, সানচো ২০১৭ সালের ২০১৭ ফিফা আনুর্ধ-১৭ বিশ্বকাপ দলের একজন সদস্য ছিলেন, যেটি সেই আসরটিতে শিরোপা জয় করে।

প্রাথমিক জীবন
সানচোর জন্ম, ইংল্যান্ড-এর রাজধানী লন্ডন শহরে, ক্যারিবীয় ত্রিনিদাদ এবং টোবাগো-থেকে আগত পিতা-মাতার পরিবারে।

ক্লাব খেলোয়াড়ী জীবন

প্রাথমিক খেলোয়াড়ী জীবন
সানচো, মাত্র সাত বছর বয়সে ইংল্যান্ডের জনপ্রিয় ফুটবল ক্লাব ওয়াটফোর্ড-এ যোগ দেন। ২০১৫ সালের মার্চ মাসে মাত্র ১৪ বছর বয়সে ইপিপিপি-এর আওতায় প্রাথমিকভাবে ৬৬,০০০ পাউন্ডের বেতনের বিনিময়ে সানচো, জনপ্রিয় ইংলিশ ক্লাব ম্যানচেস্টার সিটি-এ চলে আসেন, যদিও টাকার অঙ্কটি বেড়ে ৫ লাখ পাউন্ডে দাড়ায়। সানচো ম্যানচেস্টার সিটি একাডেমীতে প্রতিনিয়নত মুগ্ধ করতে থাকেন এবং তিনি তিনজন খেলোয়াড়দের মধ্যে একজন ছিলেন, যাদের সম্পর্কে ম্যানচেস্টার সিটির সভাপতি খালদুন আল মুবারক বলেছিলেন ২০১৭ সালের মে মাসের মধ্যে খুব দ্রুত তাদেরকে জেষ্ঠ দলে দেখাযাবে। ২০১৭ সালের জুলাই মাসে, নতুন চুক্তির সময় খেলার প্রতিশ্রুতি নিয়ে বিতর্ক সৃষ্টি হওয়ায় সানচোকে প্রাক মৌসুমের সফরত দল থেকে বাদ দদেয়া হয়। পরবর্তীকালে জানানো হয় যে, সানচো ক্লাব থেকে জোর করে চলে যেতে চেয়েছিলো।

বরুশিয়া ডর্টমুন্ড
২০১৭ সালের ৩১শে আগস্ট, সানচো জার্মান ঘরোয়া লিগ মুন্দেসলিগা-এর জনপ্রিয় ফুটবল ক্লাব বরুশিয়া ডর্টমুন্ড-এ ৮ মিলিয়ন পাউন্ডের মত পারিশ্রমিকের বিনিময়ে যোগ দেন এবং তখনই তাকে দলের প্রথম ১১ জনের মূল দলে সম্প্রতি চলে যাওয়া উসমান দেম্বেলে-এর ৭ নম্বর জার্সিতে যুক্ত করা হয়।

ম্যানচেস্টার ইউনাইটেড 
২০২১ সালের ২৩ জুলাই সানচো ৫ বছরের চুক্তিতে আনুষ্ঠানিকভাবে ম্যানচেস্টার ইউনাইটেড ক্লাবে যোগদান করেন। ১৪ আগস্ট ২০২১ সালে ম্যানচেস্টার ইউনাইটেডের হয়ে লিডস ইউনাইটেডের বিপক্ষে সানচোর অভিষেক হয়।

আন্তর্জাতিক খেলোয়াড়ী জীবন
সানচো ইতোমধ্যে ইংল্যান্ডের বিভিন্ন বয়স ভিত্তিক কিশোর জাতীয় দল সমূহে খেলেছেন, যেগুলো অনূর্ধ্ব-১৬, অনূর্ধ্ব-১৭ এবং অনূর্ধ্ব-১৮ পর্যায়ে।

২০১৭ সালের মে মাসে আয়োজিত, ইউরোপিয়ান অনূর্ধ্ব-১৭ চ্যাম্পিয়নশিপ-এর জন্য করা ইংল্যান্ড অনূর্ধ্ব-১৭ দল-এর সাথে যুক্ত ছিলেন, যেটি প্রতিযোগিতার ফাইনালে উঠেছিলো, তিনি তার খেলোয়াড়ী নৈপুন্যের জন্য প্রতিযোগিতাটির সেরা খেলোয়াড় নির্বাচিত হন।

বরুশিয়া ডর্টমুন্ডে, ২০১৮–১৯ মৌসুমে এক চিত্তাকর্ষক শুরুর পরবর্তীকালে, সানচো ২০১৮ সালের ৪ঠা অক্টোবর ইউয়েফা নেশনস কাপ-এর সূচিতে ক্রোয়েশিয়া এবং স্পেন জাতীয় দলের সাথে ম্যাচের জন্য অনুশীলনে প্রথম বারের মত ইংল্যান্ডের জেষ্ঠ দলে ডাক পান।

তথ্যসূত্র

বহিঃসংযোগ

Jadon Sancho profile  at the Borussia Dortmund website

২০০০-এ জন্ম
জীবিত ব্যক্তি
গ্রেটার লন্ডন থেকে আগত ফুটবলার
ইংরেজ ফুটবলার
ইংল্যান্ডের আন্তর্জাতিক যুব ফুটবলার
ফুটবল উইঙ্কার
বরুসিয়া ডর্টমুন্ডের খেলোয়াড়
বুন্দেসলিগার খেলোয়াড়
কালো ইংরেজ ক্রিয়া ব্যক্তিত্ব
ম্যানচেস্টার সিটি ফুটবল ক্লাবের খেলোয়াড়
ওয়াটফোর্ড ফুটবল ক্লাবের খেলোয়াড়
বরুসিয়া ডর্টমুন্ড ২-এর খেলোয়াড়
ফুটবল উইঙ্গার
ম্যানচেস্টার ইউনাইটেড ফুটবল ক্লাবের খেলোয়াড়
রেগিওনাললিগার খেলোয়াড়
প্রিমিয়ার লিগের খেলোয়াড়
ইংল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
চেলসি ফুটবল ক্লাবের খেলোয়াড়
উয়েফা কনফারেন্স লিগ বিজয়ী খেলোয়াড়
কৃষ্ণাঙ্গ ইংরেজ ক্রীড়াবিদ
ক্রিস্টোফার হেসেলটাইন

লেফটেনেন্ট কর্নেল ক্রিস্টোফার হেসেলটাইন, ওবিই (; জন্ম: ২৬ নভেম্বর, ১৮৬৯ - মৃত্যু: ১৩ জুন, ১৯৪৪) লন্ডনের সাউথ কেনসিংটনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সময়কালে ইংল্যান্ডের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর কাউন্টি ক্রিকেটে হ্যাম্পশায়ারের প্রতিনিধিত্ব করেছেন। দলে তিনি মূলতঃ ডানহাতে ফাস্ট বোলিং করতেন। এছাড়াও নিচেরসারিতে ডানহাতে ব্যাটিংয়ে পারদর্শিতা দেখিয়েছেন ক্রিস্টোফার হেসেলটাইন।

খেলোয়াড়ী জীবন 
এটনে অবস্থানকালে প্রথম একাদশে খেলার সুযোগ পাননি কিংবা কেমব্রিজ বিশ্ববিদ্যালয় থেকে ব্লু লাভ করতে না পারলেও ১৮৯৫ সাল থেকে ১৯০৪ সাল পর্যন্ত হ্যাম্পশায়ারের পক্ষে প্রথম-শ্রেণীর কাউন্টি ক্রিকেট খেলার সুযোগ পেয়েছিলেন। এছাড়াও ১৮৯২ থেকে ১৯১৪ সময়কালে মেরিলেবোন ক্রিকেট ক্লাবে খেলেছেন।

সমগ্র খেলোয়াড়ী জীবনে মাত্র দুই টেস্টে অংশগ্রহণের সুযোগ পেয়েছেন। ২ মার্চ, ১৮৯৬ তারিখে টেস্ট ক্রিকেটে অভিষেক ঘটে ক্রিস্টোফার হেসেলটাইনের। ১৮৯৫-৯৬ মৌসুমে লর্ড হকের নেতৃত্বাধীন ইংরেজ দল দক্ষিণ আফ্রিকা সফরে আসলে দুই টেস্টে অংশ নেন তিনি। জোহেন্সবার্গে অনুষ্ঠিত সিরিজের প্রথম টেস্টের দ্বিতীয় ইনিংসে দক্ষিণ আফ্রিকার পাঁচ-উইকেট নিয়ে সবিশেষ কৃতিত্বের দাবীদার হন।

এছাড়াও লর্ড হকের নেতৃত্বে ওয়েস্ট ইন্ডিজ ও ভারত সফরে যান তিনি।

সমরজীবন 
২৭ জুলাই, ১৮৯৮ তারিখে রয়্যাল ফাসিলিয়ার্সের ৭ম মিলিশিয়া ব্যাটালিয়নে মেজর পদে ক্রিস্টোফার হেসেলটাইনকে অধিষ্ঠিত করা হয়। দ্বিতীয় বোর যুদ্ধ শুরু হলে ফেব্রুয়ারি, ১৯০০ সালে লেফটেনেন্ট হিসেবে ইম্পেরিয়াল ইউম্যানরিতে যোগ দেন। একই মাসে দায়িত্ব পালনের উদ্দেশ্যে দক্ষিণ আফ্রিকায় চলে যান। যুদ্ধ শেষ হলে, সেপ্টেম্বর, ১৯০২ সালে আয়ারল্যান্ডের লর্ড লেফটেনেন্ট ডাডলি আর্লের অতিরিক্ত সহায়ক কর্মকর্তারূপে মনোনীত হন। এরপর তাকে প্রথম বিশ্বযুদ্ধ চলাকালে রয়্যাল ফাসিলিয়ার্সে লেফটেনেন্ট কর্নেল পদবীতে উত্তরণ ঘটানো হয়। এ সময়ে দুইবার তিনি প্রাণে বেঁচে যান। এছাড়াও ওবিই পদবীতে ভূষিত হন তিনি।

ব্যক্তিগত জীবন 
জীবনের শেষদিকে হ্যাম্পশায়ার কাউন্টি ক্রিকেট ক্লাবের সভাপতির দায়িত্বে ছিলেন। এছাড়াও মেরিলেবোন ক্রিকেট ক্লাবের সদস্য ছিলেন ক্রিস্টোফার হেসেলটাইন। ১৩ জুন, ১৯৪৪ তারিখে হ্যাম্পশায়ারের লিমিংটন এলাকার ওয়ালহ্যাম্পটনে ৭৫ বছর বয়সে ক্রিস্টোফার হেসেলটাইনের দেহাবসান ঘটে।

তথ্যসূত্র

আরও দেখুন 
 আর্থার হিল
 ইংরেজ টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 
A profile of Christopher Heseltine by Dave Liverman (Note: this reference erroneously claims that Heseltine toured South Africa in 1896-97. In fact it was in 1895-96. The scorecards for Heseltine's Tests are here: , . This source also claims Heseltine was awarded the MBE, Cricinfo says it was the OBE.

১৮৬৯-এ জন্ম
১৯৪৪-এ মৃত্যু
আই জিঙ্গারির ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
মেরিলেবোন ক্রিকেট ক্লাবের ক্রিকেটার
হ্যাম্পশায়ারের ক্রিকেটার
অফিসার্স অব দি অর্ডার অব দ্য ব্রিটিশ এম্পায়ার
ক্যামব্রিজ বিশ্ববিদ্যালয় ফুটবল ক্লাবের খেলোয়াড়
লর্ড হক একাদশের ক্রিকেটার
এ. জে. ওয়েব একাদশের ক্রিকেটার
সি. আই. থর্নটন একাদশের ক্রিকেটার
প্রথম বিশ্বযুদ্ধের ব্রিটিশ সেনা কর্মকর্তা
ইংরেজ ক্রিকেট প্রশাসক
ইংরেজ শান্তির বিচারপতি
লেজিওঁ দনরের নাইট
জোন হ্যাকেট

জোন অ্যান হ্যাকেট (; জন্ম: ১ মার্চ ১৯৩৪ - ৮ অক্টোবর ১৯৮৩) ছিলেন একজন মার্কিন অভিনেত্রী। ১৯৬০-এর দশকে তিনি দ্য গ্রুপ (১৯৬৬) চলচ্চিত্রে অভিনয় করে শ্রেষ্ঠ বিদেশি অভিনেত্রী বিভাগে বাফটা পুরস্কারের মনোনয়ন লাভ করেন এবং পশ্চিমা ধাঁচের উইল পেনি (১৯৬৭) চলচ্চিত্রে শ্রেষ্ঠাংশে অভিনয় করেন। ১৯৮১ সালে অনলি হোয়েন আই লাফ চলচ্চিত্রে অভিনয় করে গোল্ডেন গ্লোব পুরস্কার জয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

টেলিভিশনে তিনি ১৯৬২ সালে বেন কেসি ধারাবাহিকে অভিনয় করে শ্রেষ্ঠ পার্শ্ব অভিনেত্রী বিভাগে এমি পুরস্কারের মনোনয়ন লাভ করেন এবং ১৯৭৮ সালে তিনি পিবিএস চ্যানেলের মিনি ধারাবাহিক মোর্নিং বিকামস্‌ ইলেক্ট্রা-এ ক্রিস্টিন ম্যানন চরিত্রে অভিনয় করেন।

তথ্যসূত্র

বহিঃসংযোগ

 
 
 
 
 
 

১৯৩৪-এ জন্ম
১৯৮৩-এ মৃত্যু
২০শ শতাব্দীর মার্কিন অভিনেত্রী
আইরিশ বংশোদ্ভূত অভিনেত্রী
আইরিশ বংশোদ্ভূত মার্কিন ব্যক্তি
ইতালীয় বংশোদ্ভূত অভিনেত্রী
ইতালীয় বংশোদ্ভূত মার্কিন ব্যক্তি
নিউ ইয়র্ক শহরের অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
ক্যালিফোর্নিয়ায় ক্যান্সারে মৃত্যু
ডিম্বাশয়ের ক্যান্সারে মৃত্যু
হলিউড ফরএভার সমাধিস্থলে সমাধিস্থ
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
ড্রামা ডেস্ক পুরস্কার বিজয়ী
থিয়েটার ওয়ার্ল্ড পুরস্কার বিজয়ী
লস অ্যাঞ্জেলেসের অভিনেত্রী
পশতুন কোট জেলা

পশতুন কোট (কোউট) আফগানিস্তানের মায়মনা জেলার দক্ষিণে ফারিয়ব প্রদেশের মধ্যভাগে অবস্থিত একটি জেলা। জেলাটির কেন্দ্রীয় শহর পশতুন কোট মায়মানায় সুবুর্বয় অবস্থিত ()।  ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭৭,০০০ জন এর মত, যার মধ্যে থেকে ৫% পশতুন, ৩০% তাজিক এবং ৬৫% উজবেক সম্প্রদায়ের লোকজনের বসবাস রয়েছে।

২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। পরিসংখ্যান অনুযায়ী মোট ৩১৯টি পরিবার ক্ষতিগ্রস্ত হয়েছির, ৬জন মৃত্যুবরণ করে, ৫১৭ টি প্রাণীর প্রাণহানি হয়, ৩৫০টি বাগান ক্ষতিগ্রস্ত/ ধ্বংসপ্রাপ্ত হয় এবং কাটা কালা, নাদির আবিদ, নওয়া খোশক, চাকাব এ ৫২৪ কৃষি জমি ক্ষতিগ্রস্ত/ধ্বংসগ্রস্থ হয়েছিল।

তথ্যসূত্র

বহিঃসংযোগ 
 Map of Settlements AIMS, May 2002

ফারিয়ব প্রদেশের জেলা
মির্জা আহমেদ ইস্পাহানি

মির্জা আহমেদ ইস্পাহানি (১৮৯৮–১৯৮৬) একজন বাংলাদেশি ব্যবসায়ী এবং চট্টগ্রাম ভিত্তিক ইস্পাহানি পরিবারের প্রধান ছিলেন। এছাড়াও 
তিনি  ওরিয়েন্ট এয়ারওয়েজ-এর প্রতিষ্ঠাতা,পাকিস্তান ইন্টারন্যাশনাল এয়ারলাইন্স (পিআইএ) এর প্রথম চেয়ারম্যান এবং ইস্পাহানি গ্রুপের চেয়ারম্যান ছিলেন। তিনি ছিলেন বাংলাদেশ থেকে প্রথম চা রপ্তানিকারক।

প্রারম্ভিক জীবন

মির্জা আহম্মদ ইস্পাহানি ছিলেন, মির্জা মোহাম্মেদ ইস্পাহানির জৌষ্ঠ পুত্র। তিনি ইয়াঙ্গুন, বার্মায় ১৮৯৮-এ জন্মগ্রহণ করেন। তিনি ভারতের মাদ্রাজের বিদ্যালয়ে পড়ালেখা করেছেন এবং ২০ বছর বয়সে ম্যাট্রিক পাশের পর তিনি তার বাবার ভারতের কলকাতার ব্যবসায় যোগ দেন।

ব্যবসা
ব্যবসায়ে যোগ দেওয়ার অল্প সময় পরে ইস্পাহানিকে জুনিয়র পার্টনার করা হয়।
১৯২৫ সালের মে মাসে তার বাবা মারা গেলে তিনি অন্য দুই সহযোগী, তার ভাই, মির্জা আবুল হাসান ইস্পাহানি এবং মির্জা মাহমুদ ইস্পাহানি সহ দৃঢ় অংশীদার হয়েছিলেন। ১৯৩৪-এ, এম. এম. ইস্পাহানি এবং অংশীদারত্বটি কলকাতায় সীমিত দায় কোম্পানিতে রূপান্তর হয়েছিল। ওরিয়েন্ট এয়ারওয়েজ মির্জা আহমদ ইস্পাহানী এবং আদমজী হাজী দাঊদ কর্তৃক ২৩ অক্টোবর ১৯৪৬-এ প্রতিষ্ঠিত হয়েছিল। ১৯৪৭-এ কোম্পানিটি চট্টগ্রাম, পূর্ব পাকিস্তানে সরিয়ে আনা হয়। ১৯৬৫ সালে তিনি ঢাকা ইস্পাহানি ইসলামিয়া চক্ষু ইনস্টিটিউট ও হাসপাতাল প্রতিষ্ঠা করেন। ১১ মার্চ ১৯৫৫-এ ওরিয়েন্ট এয়ারওয়েজ পাকিস্তান সরকার প্রস্তাবিত বিমানের সাথে একত্রিত হয়েছিল এবং পাকিস্তান জাতীয় বিমান সংস্থা পাকিস্তান ইন্টারন্যাশনাল এয়ারলাইন্স কর্পোরেশন -এ পরিণত হয়েছিল। কোম্পানিটি পাট, চা, টেক্সটাইল, প্রকৌশল, শিপিং, ম্যাচ এবং প্লাইউডের বহু-মাত্রিক ব্যবসায়িক কার্যক্রমে বিস্তৃত হয়েছিল। তিনি বাংলাদেশ থেকে চা প্রথম রপ্তানিকারক ছিলেন।

উত্তরাধিকার 
চট্টগ্রামের মির্জা আহমেদ ইস্পাহানি উচ্চ বিদ্যালয় এবং ইস্পাহানী পাবলিক স্কুল এন্ড কলেজ, চট্টগ্রাম তার নামে নামকরণ করা হয়। কুমিল্লা সেনানিবাসে অবস্থিত ইস্পাহানী পাবলিক স্কুল ও কলেজও তার নামে নামকরণ করা হয়। তার এক পুত্র ছিল, সাদরি ইস্পাহানি। তার নাতি ছিলেন বেহরুজ ইস্পাহানি।

আরো দেখুন 
 ইসলামিয়া চক্ষু হাসপাতাল
 ইস্পাহানী পাবলিক স্কুল ও কলেজ, কুমিল্লা
 ইস্পাহানী পাবলিক স্কুল এন্ড কলেজ, চট্টগ্রাম

তথ্যসূত্র

ইস্পাহানি পরিবার
বাংলাদেশী ব্যবসায়ী
চট্টগ্রাম জেলার ব্যবসায়ী
১৮৯৮-এ জন্ম
১৯৮৬-এ মৃত্যু
বাংলাদেশী কর্পোরেশনের চেয়ারপার্সন
বাংলাদেশী শিয়া মুসলিম
ডাঃ জহুরুল কামাল সরকারি কলেজ

ডাঃ জহুরুল কামাল সরকারী কলেজ পাবনা জেলার সুজানগর উপজেলার একটি সরকারী কলেজ।

ইতিহাস 
ডাঃ  জহুরুল কামাল কলেজটি ১৯৯৪ সালে প্রতিষ্ঠা করা হয়। কলেজটি অনেক প্রতিযোগিতার পর ২০১৮ সালের ৮ই আগস্ট জাতীয়করণ ভুক্ত হয়।

অবস্থান 
কলেজটি পাবনা-ঢাকা মহাসড়কের পাশেই অবস্থিত। ঢাকা থেকে পাবনা যেতে হাতের বামে এবং পাবনা থেকে ঢাকা যাবার সময় হাতের ডান পাশে পরে কলেজটি।
দুলাই কলেজ বাজার নেমে ২ মিনিট হাটলেই কলেজে যাওয়া যায়।

শিক্ষা ব্যবস্থা 
কলেজটি ১৯৯৪ সাল থেকে ২০১২ সাল পর্যন্ত উচ্চ মাধ্যমিক ও ডিগ্রি কোর্স করিয়ে আসছিল। পরে ২০১৩ সাল থেকে ৬ টি বিষয়ে অনার্স চালু করা হয়।

কোর্সসমূহ 
মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে একাদশ ও দ্বাদশ শ্রেণিতে শিক্ষাদান করা হয়।
জাতীয় বিশ্ববিদ্যালয়ের অধীনে ডিগ্রি ও সম্মান / স্নাতক কোর্সে শিক্ষাদান করা হয়।
অনার্স/স্নাতক কোর্সসমূহঃ
 বাংলা বিভাগ
 অর্থনীতি বিভাগ
 রাষ্ট্রবিজ্ঞান বিভাগ
 ইতিহাস বিভাগ
 হিসাববিজ্ঞান বিভাগ
 ব্যবস্থাপনা বিভাগ
প্রত্যেক বিভাগেই ৬০ টি করে আসন রয়েছে।

ভবনসমূহ 
এই কলেজে মোট ৫টি ভবন রয়েছে। এদের মধ্যে ১টি চার তলা সমৃদ্ধ, ২টি তিন তলা, ১ টি এক তলা এবং ১টি বিশাল টিনশেড ভবন রয়েছে।

গ্রন্থাগার 
কলেজটিতে একটি সুবিশাল কক্ষে গ্রন্থাগার রয়েছে। সম্মান শ্রেণীর ৬টি বিভাগের জন্য আলাদা আলাদা বই দ্বারা সুসজ্জিত ৪টি আলমারি রয়েছে। রয়েছে এখানেই বসে পড়ার সুযোগ এবং লাইব্রেরী কার্ড এর মাধ্যমে বাইরে নিয়ে বই পড়ার সুযোগ।

তথ্যসূত্র 

পাবনা জেলার মহাবিদ্যালয়
কারামকল জেলা

কারামকল (কারামকুল) আফগানিস্তানের আন্দখয় জেলার দক্ষিণে ফারিয়ব প্রদেশের উত্তর অঞ্চলে অবস্থিত একটি জেলা। যার মধ্যে ৫% পশতুন, ৩৫% উজবেক এবং ৬০% তুর্কিমান সম্প্রদায়ের লোকজনের বসবাস। জেলাটির কেন্দ্রীয় শহর কারাম কুল আন্দখয় শহরের নিকটবর্তী অবস্থান করছে।

তথ্যসূত্র

বহিঃসংযোগ 
 Map of Settlements IMMAP, 2011

ফারিয়ব প্রদেশের জেলা
কায়সার জেলা

কায়সার  (কেয়সার) জেলা আফগানিস্তানের ফারিয়ব প্রদেশের দক্ষিণ-পশ্চিম অঞ্চলে অবস্থিত একটি জেলা।  ২০০৯ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ১২২,৩০০ জন এর মত। যার মধ্যে ৭০% উজবেক (তুর্কি সম্প্রদায়), ১৬% তাজিক, ১০% পশতুন এবং ৪% তুর্কিমান সম্প্রদায়ের লোকজন নিয়ে গঠন করা হয়েছে। জেলাটির কেন্দ্রীয় শহরের নাম হচ্ছে কায়সার (, ১২৭৯ মিটার উচ্চতায় অবস্থান করছে) (কাইসার বাজার), কায়সারের বিশাল মরুভূমির প্রান্তে আলমার বাজারে প্রায় একই রকম বৈশিষ্ট্য বিরাজমান। উনিশ শতকের শেষ দিকে এই বাজারটি তার স্বতন্ত্র নাম লাভ করে।

২০১৪ বন্যা 
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়।  বন্যা পরবর্তী পরিসংখ্যান অনুযায়ী; ২০ টি পরিবারের ক্ষতিগ্রস্ত হয়, ৭জন মৃত্যুবরণ করে, ৭০ টি প্রাণীর প্রাণহানি হয়, ১০০০ টি বাগান ক্ষতিগ্রস্ত হয় এবং ১০০০ ফলনশীল কৃষি জমি ব্যাপকভাবে ক্ষতিগ্রস্ত হয়।

তথ্যসূত্র

বহিঃসংযোগ 
 Map of Settlements AIMS, May 2002

ফারিয়ব প্রদেশের জেলা
সুয্যে লিনাক্স

সুয্যে লিনাক্স () একটি ইউনিক্স-সদৃশ লিনাক্স কার্নেল-ভিত্তিক কম্পিউটার অপারেটিং সিস্টেম। ওপেন সোর্স প্রকল্প থেকে আগত সিস্টেম ও এপ্লিকেশন সফটওয়্যারসহ এটি বিতরণ করা হয়। সুয্যে লিনাক্সের মূল জার্মানীতে, এটি “সফটওয়্যার এবং সিস্টেম ডেভেলপমেন্ট”-এর জার্মান প্রতিশব্দের সংক্ষিপ্ত রূপ। জার্মানে শেকড় হলেও, এর উন্নয়ন হয়েছে ইউরোপে। প্রথম সংস্করণটি বেরোই ১৯৯৪ সালে। এটি সবচেয়ে পুরোনো বহাল বাণিজ্যিক ডিস্ট্রিবিউশন।  ইয়াস্ট কনফিগারেশন টুলের জন্যে এটি সমাধিক পরিচিত।

নোভেল সুয্যে ও তাদের ট্রেডমার্ক ২০০৩ সালে কিনে নেয়। ওপেন ইনভেনশন নেটওয়ার্কের অন্যতম প্রতিষ্ঠাতা সদস্য নোভেল ভাবলো, তাদের উন্নয়ন প্রক্রিয়ার একটি গুরুত্বপূর্ণ অংশ হবে কম্যুনিটি, যার জন্যে তারা ওপেনসুয্যে প্রকল্পের শুরু করে। ৫০০ এরও অধিক ডেভেলপারকে নোভেল ২০০৪ সালে সুয্যের জন্যে নিয়োগ দেয়। এপ্রিল ২৭, ২০১১ সালে দ্য এটাচমেন্ট গ্রুপ নোভেল কিনে নেয়, যা সুয্যেকে একটি স্বাধীন ব্যবসায়িক ইউনিটে রূপান্তর করে। পরবর্তীতে, অক্টোবর ২০১৪তে, পুরো এটাচমেন্ট গ্রুপউ মাইক্রো ফোকাস ইন্টারনেশনাল ক্রয় করে।  একটি স্বাধীন ব্যবসায় বিভাগ হিসেবে সুয্যে চলতে থাকলো। জুলাই ২, ২০১৮ সালে, ঘোষণা দেয়া হয় যে, মাইক্রো ফোকাস, সুয্যে ব্লিজ ১৮-৬৭৯ জিএমবিএইচের কাছে বিক্রি করে দিবে।

ইতিহাস

১৯৯২ সালে গঠিত হওয়া গিসেলশেপ ফার সফটওয়্যার অ্যান্ড এন্দউইকলাং-এর মূল উদ্দেশ্য ছিলো সফটওয়্যার ডেভেলপ করা ও ইউনিক্স গোষ্ঠির পরামর্শক হিসেবে থাকা। গ্রুপটি পরে, লিনাক্স বিতরণের সিদ্ধান্ত নিলো। সুয্যে নামটি বাছাই করা হলো।

গেকো নামের একপ্রজাতির গিরগিটি এখন এটার দাপ্তরিক লোগো ও মাস্কট।

সুয্যে পরিবারের পণ্য
দুটো ব্র‍্যান্ডের অধীনের সুয্যে লিনাক্স রয়েছে, ওপেনসুয্যে এবং সুয্যে লিনাক্স এন্টারপ্রাইজ। ওপেনসুয্যে ফ্রি ও সম্প্রদায়-ভিত্তিক ডিস্ট্রিবিউশন, যার চালক ওপেনসুয্যে প্রকল্প। এটায় কিছু অত্যাধুনিক ব্লিডিং এজ লিনাক্স প্রযুক্তি রয়েছে এবং হোম ব্যবহারকারীদের লক্ষ্য করেই এর নির্মাণ। সুয্যে লিনাক্স এন্টারপ্রাইজ হলো প্রধান এন্টারপ্রাইজগুলোকে লক্ষ্য করে নির্মিত সুয্যের পরীক্ষিত ও সনদপ্রাপ্ত ওপেন সোর্স সমাধান।

তথ্যসূত্র

বহিঃসংযোগ
 সুয্যে
 openSUSE.org
 প্ল্যানেট সুয্যে

আরপিএম-ভিত্তিক লিনাক্স ডিস্ট্রিবিউশন
জার্মানির সফটওয়্যার কোম্পানি
লিনাক্স ডিস্ট্রিবিউশন
কুরঘান জেলা

কুরঘান  আফগানিস্তানের ফারিয়ব প্রদেশের একটি জেলা।  এটি আন্দখল জেলার পশ্চিম অংশ হিসেবে ২০০৫ সালে গঠন করা হয়েছিল। জেলাটির কেন্দ্রীয় শহর কোরানঘন আন্দখয় এর খুব কাছাকাছি অবস্থান করছে, যেটি ৩১৭ মিটার উচ্চতায় অবস্থিত।

জেলাটির অবস্থান বলতে গেলে  এবং এখানে মোট ১৩টি গ্রাম রয়েছে। ২০০৩ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭,১১৬ জন এর মত।

তথ্যসূত্র

বহিঃসংযোগ 

ফারিয়ব প্রদেশের জেলা
১৯৭৪ রমনা হত্যাকাণ্ড

১৯৭৪ রমনা গণহত্যা জাতীয় সমাজতান্ত্রিক দল-জাসদের সমর্থকদের উপর ১৯৭৪ সালের ১৭ই মার্চ পরিচালিত একটি গণহত্যা। সেদিন জাসদের আন্দোলনকারী কর্মীরা ঢাকার রমনা এলাকায় অবস্থিত স্বরাষ্ট্রমন্ত্রী মুহাম্মদ মনসুর আলীর বাসভবন ঘেরাও করলে জাতীয় রক্ষীবাহিনীর সদস্যরা তাদের ওপরে গুলিবর্ষণ করে, যার ফলে ব্যাপক হতাহতের ঘটনা ঘটে। এই হত্যাকাণ্ডের ঘটনায় অন্তত ৫০ জন নিহত হয়।

পটভূমি 
১৯৭১ সালে মুক্তিযুদ্ধের মাধ্যমে বাংলাদেশ স্বাধীনতা লাভ করে এবং নব্য স্বাধীনতা দেশ কীভাবে পরিচালিত হবে তা নিয়ে একটি মতাদর্শগত দ্বন্দের সূত্রপাত হয়। তৎকালীন আওয়ামী লীগ নেত্রীবৃন্দ গণতন্ত্রকে প্রথম পছন্দ হিসেবে বিবেচনা করলেও আ স ম আবদুর রব এবং শাহজাহান সিরাজের নেতৃত্বাধীন আওয়ামী লীগের ছাত্রসংগঠন বাংলাদেশ ছাত্রলীগ তার বিরোধিতা করে। ছাত্রলীগের এই অংশটি মূলত সাবেক সাধারণ সম্পাদক সিরাজুল ইসলাম খানের অনুসারী ছিল। তারা পরবর্তীতে আওয়ামী লীগ বিরোধী একটি রাজনৈতিক দল গঠন করেন, যার লক্ষ্য ছিল সমাজতন্ত্রের একটি ধারা প্রতিষ্ঠা করা, যেটিকে তারা বৈজ্ঞানিক সমাজতন্ত্র হিসেবে অভিহিত করতেন।

জাতীয় সমাজতান্ত্রিক দল গঠনের পরপরই জাসদ নেতাকর্মীরা শেখ মুজিবুর রহমানের জাতীয় রক্ষীবাহিনীর বিরুদ্ধে আন্দোলন শুরু করে। সেসময়ে জাতীয় রক্ষীবাহিনীর সদস্যরা বিরোধী রাজনীতিবিদদের বাড়িতে হামলা, লুণ্ঠন, নির্যাতন, হত্যা, বিরোধী মতাদর্শীদের গুম করা সহ বহু বেআইনি কাজে যুক্ত থাকার ব্যাপারে অভিযুক্ত ছিলেন।

ঘোষণা 
দুর্নীতি, ত্রাণ সামগ্রীর অপব্যবহার, বিপণনকারীদের দ্বারা প্রয়োজনীয় পণ্য মজুদ এবং ভারতে খাদ্যশস্য চোরাচালানের কারণে ১৯৭৪ সালের প্রথম দিকে মুদ্রাস্ফীতি হয়েছিল। উপরন্তু, জাতীয় রক্ষী বাহিনী এই প্রতিবাদের বিরুদ্ধে কঠোর ভাবে নেমে আসে। জাসদ ২৯ দফা উপস্থাপন করে এবং ১৯৭৪ সালের ১০ ফেব্রুয়ারি ত্রাণ সামগ্রী ও খাদ্যশস্য বিতরণের সঙ্গে সম্পৃক্ত সরকারি স্থাপনাগুলো কে ঘিরে ফেলার ঘোষণা দেয়। বিবৃতিতে বলা হয়,

ঘোষণাপত্রে আওয়ামী লীগ সরকারকে প্রয়োজনীয় ব্যবস্থা নিতে বা ১৭ মার্চ ভয়াবহ পরিণতি মোকাবেলার জন্য প্রায় এক মাস সময় দেওয়া হয়।

১৭ই মার্চ 
গত ১৭ মার্চ আল্টিমেটামের সময়সীমা নির্ধারণে জাসদের ডাকা জনসভা ডাকায় রাজধানী ও এর আশপাশের এলাকার জাসদের সমর্থক ও ক্ষুব্ধ জনতা জড়ো হতে শুরু করে। তারা সরকার বিরোধী লিফলেটও বিতরণ করে।

মিছিলটি সূর্যাস্তের আগেই শেষ হওয়ার কথা ছিল এবং পরে স্বরাষ্ট্রমন্ত্রী মনসুর আলীর বাসভবনের দিকে যাত্রা করে কিছু ক্ষনের জন্য বাড়িটি ঘিরে রাখার পরে একটি স্মারকলিপি জমা দেওয়ার কথা ছিল।

কিন্তু সভা শুরু হওয়ার পর আ স ম আবদুর রব, মোহাম্মদ আবদুল জলিলসহ অন্যান্য নেতৃবৃন্দের বক্তব্যে তা উত্তেজিত হতে শুরু করে। সভা শেষ হওয়ার পর রমনা এলাকার মিন্টো রোডের দিকে মিছিল শুরু করে জনতা, যেখানে স্বরাষ্ট্রমন্ত্রীর বাসভবন অবস্থিত। বাসভবনের গেটে পৌঁছানোর পর জনতা বাড়িটি ঘিরে ফেলে। উত্তেজিত একদল লোক গেট পুড়িয়ে দেওয়ার চেষ্টা করে।

সমাবেশটি ছত্রভঙ্গ করতে এবং অবরোধ বানচাল করতে পুলিশ জনতাকে অভিযুক্ত করে এবং পুলিশ এবং জাসদের লোকদের মধ্যে সংঘর্ষ শুরু হয়। জনতার ওপর কাঁদানে গ্যাসের শেল ছুড়তে শুরু করলে জাসদের লোকজন পুলিশকে লক্ষ্য করে ইটপাটকেল ছুড়তে শুরু করে। কয়েক মিনিটের মধ্যে এলাকাটি রণক্ষেত্রে পরিণত হয় এবং জাতীয় রক্ষী বাহিনীকে ডাকা হয়।

মৃতের সংখ্যা

ফলাফল

তথ্যসূত্র

১৯৭৪-এ বাংলাদেশ
বাংলাদেশে হত্যাকাণ্ড
১৯৭৪-এ গণহত্যা
ঢাকায় অপরাধ
মুজিবী আমল
১৯৭৪-এ বাংলাদেশে খুন
শিরিন তাগাব জেলা

শিরিন তাকাব (এর অর্থ হল উজবেক ভাষায়: "মিস্টি পানি", এছাড়াও পরিচিত কোহ-ই-সাইয়েদ) আফগানিস্তানের ফারিয়ব প্রদেশের একটি জেলা। ২০০৪ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ৬৫,৮০০ জন এর মত। যার মধ্যে থেকে ১০% পশতুন, ১০% তাজিক এবং ৮০% উজবেক সম্প্রদায়ের লোকজনের বসতি ছিল।

তথ্যসূত্র

বহিঃসংযোগ 

ফারিয়ব প্রদেশের জেলা